इक़बाल हुसैन और आजाद सिंह खिची की फिल्म नगर और पानी में बागली की कहानी बताई गई। यहां बने 12 घरों के लिए पानी की व्यवस्था टैंकर के ज़रिए की जाती है। टैंकर में पानी भरते समय, घरों तक इसके पहुंचने और पानी वितरण के दौरान पानी बर्बाद होता है। यहां तक की बाल्टियों से घरों तक ले जाते वक्त होने वाले नुकसान को भी फिल्म में गंभीरता से दिखाया गया। इस तरह लगभग हर दिन 1000 लीटर पानी किसी के काम आए बगैर ही बह जाता है। नलों में आने वाले ताज़े पानी के कारण रहवासी पहले से पड़ा पानी फेंक देते हैं। ये भी नुकसान है। इससे बेहतर ये होगा कि टैंकर के ज़रिए टंकी में पानी खाली किया जाए और वहां से लोग ज़रूरत के मुताबिक पानी लें।